NaiveNeuron/SloPal huggingface dataset:
Jurinová, Erika, podpredsedníčka NR SR (2015-05-14):
Vážený pán predseda Národnej rady, vážený pán minister, kolegyne, kolegovia, nominácia Soni Pőtheovej za predsedníčku Úradu na ochranu osobných údajov je ďalším príkladom nominácie spriaznených osôb strany SMER do vysokých štátnych funkcií. V pôvodnom zákone o ochrane osobných údajov z roku 2002, ktorým sa zriaďoval Úrad na ochranu osobných údajov, sa predseda, za predsedu mohla byť zvolená len osoba, ktorá mala najmenej desať rokov odbornej praxe v oblasti informatiky alebo práva. V novom zákone, ktorý bol prijatý v roku 2013, táto požiadavka síce vypadla, no vzhľadom na úlohy, ktoré úrad plní, odborná prax alebo vzdelanie v oblasti informatiky alebo práva sú skutočne potrebné. Úrad plní dôležité a komplikované funkcie, napríklad odporúča prevádzkovateľom opatrenia na zabezpečenie ochrany osobných údajov v informačných systémoch, kontroluje spracovanie osobných údajov v informačných systémoch, v ktorých sa upravuje spracúvanie osobných údajov, podáva oznámenia orgánom činným v trestnom konaní, podieľa sa na príprave všeobecne záväzných právnych predpisov v oblasti ochrany osobných údajov, vydáva všeobecne záväzné právne predpisy, vyjadruje sa k návrhom zákonov a k návrhom ostatných všeobecne záväzných právnych predpisov. Nech čítam životopis z ktorejkoľvek strany, nikde nenachádzam skúsenosti, ktoré by pani Pőtheovú uschopňovali riadiť tento úrad a vykonávať funkcie, ktoré úrad plní. Nachádzam tu síce moderovanie relácií, pôsobenie v Národnej rade, ako novinárka za pána predsedu Pašku pôsobenie na mediálnom oddelení. Skúsenosti s nejakými mediálnymi školeniami pre skupinu Penta, ale ani jedna z jej pozícií nezahŕňa relevantné skúsenosti pre prácu predsedníčky Úradu na ochranu osobných údajov. Osobné údaje sú citlivá vec a táto problematika sa rieši čím ďalej tým viac aj na európskej úrovni. Úrad má rozsiahle právomoci a oprávnenia. Jeho inšpektori môžu napríklad vstupovať do budov alebo miestností, prevádzok a zariadení, kontrolovať citlivé písomnosti, údaje, informácie, údaje spracovávané na pamäťových médiách, zdrojové kódy programov, odoberať tieto materiály a podobne. Je smutné, že namiesto odborníka bude zas na tomto vysokom poste len nominant politickej strany, tak ako sme na to zvyknutí. Na záver by som iba povedala. Pani Pőtheová je dobrá novinárka, môže byť dobrou novinárkou. Ale novinári, vieme, že informácie sprostredkovávajú ľuďom. Naopak, Úrad na ochranu osobných údajov by mal osobné údaje skutočne chrániť. Ďakujem pekne.
Laurenčík, Milan, podpredseda NR SR (2021-10-06):
Prosím, prezentujme sa a hlasujme. (Hlasovanie.) Prítomných 130, za 42, proti 33, zdržalo sa 49, nehlasovali 6. Konštatujem, že Národná rada sa uzniesla, že nebude pokračovať v rokovaní o návrhu zákona. Teraz budeme pokračovať hlasovaním o bode 69 schváleného programu, ktorým je prvé čítanie o návrhu pána poslanca Valáška na vydanie zákona, ktorým sa mení a dopĺňa zákon č. 461/2003 Z. z. o sociálnom poistení, tlač 670. Prosím spravodajcu z výboru pre sociálne veci pána poslanca Ľubomíra Vážneho, aby hlasovanie uvádzal. Nech sa páči. (Hlasovanie o návrhu poslanca Národnej rady Slovenskej republiky Tomáša Valáška na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 670.)
Pellegrini, Peter, podpredseda NR SR (2020-04-24):
Pán poslanec Beluský.
Goga, Pavol, poslanec NR SR (2018-05-10):
Ja len naozaj, ďakujem, pán podpredseda, len dve-tri vety chcem povedať k tomu. Vystúpilo sedem poslancov. Ja verím tomu, že môžem považovať tieto vystúpenia ku každému bodu, to znamená, že pri záverečnom, pri hlasovaní budem hovoriť o tom, že vystúpili aj pri jednom, aj pri druhom bode siedmi poslanci, lebo sa vyjadrovali k obidvom návrhom zákona. Čo sa týka samotného obsahu, tak, samozrejme, páni poslanci sa venovali aj tým pozitívnym, ako aj negatívnym z ich pohľadu veciam týchto zákonov, ale pokiaľ prijmeme nejaké zákony, ktoré dajú len lepší rámec na zvyšovanie kvality vysokého školstva, resp. na prijatie pedagógov alebo mnoho pedagógov, ktorí majú určitý aj akademický titul, tak je to len dobré. Ale postrehol som tu, samozrejme, aj istý politický podtón hodnotenia niektorých vysokých škôl, najmä súkromných škôl, čo, samozrejme, sa tu ľahko hovorí z tohto miesta, ale možno by pri hodnotení vysokých škôl stačilo ísť medzi akademickú obec a tam sa s nimi porozprávať o tom, že sú nekvalitní, lebo som tu zistil, že naše školy sú v katastrofálnom stave, vysoké školy v katastrofálnom stave, s čím nemôžem súhlasiť. A, samozrejme, že pokiaľ sa tu ľahko hovorí o tom katastrofálnom stave, tak treba ísť medzi pedagógov a akademickú obec a tam si to s nimi možno aj vysvetliť, pretože ak je to peniazmi, to sa dá vyriešiť, ak je to žiakmi, takisto, ale myslím si, že máme vzdelanú akademickú obec, ktorá má kvalitné vysoké školy a ktoré aj tú kvalitu garantujú. Toľko teda z mojej strany. Ďakujem za slovo.
Mikloško, Jozef, poslanec NR SR (2014-12-10):
Ďakujem. Moja procedúra je taká, už dneska sa tu o tom hovorilo, že 10. 12. 1948 bola odsúhlasená Všeobecná deklarácia ľudských práv, odvtedy je Deň ľudských práv dnešný deň. Pamätám si na ruských disidentov, ktorý pred Puškinovým pamätníkom rovno stáli a rovno ich brali do antonov kdekade na Sibír. Ale navrhujem postaviť sa na minútu a spomenúť si na pamiatku všetkých bojovníkov za ľudské práva, veriacich, neveriacich, kresťanov, nekresťanov, ateistov, ľudí odľava doprava, ktorí bojovali a padli v tomto boji, je ich veľa (Gándhí, Martin Luther King, Sacharov a tak ďalej), obete fašizmu, komunizmu. Aj dneska mnohí ľudia za ľudské práva trpia a padajú. Takže dovoľte na jednu tichú minútku na všetky tieto obete zlovôle si spomenúť.
Danko, Andrej, predseda NR SR (2018-11-28):
Pán poslanec Dostál.
Aštaryová, Zuzana, poslankyňa NR SR (2010-12-01):
Teraz pristúpime k hlasovaniu o pozmeňujúcom návrhu poslancov Švejnu, Kollára, Marcinčina, Mateja. Prosím, dajte hlasovať o všetkých bodoch spoločne.
Nicholsonová, Lucia, poslankyňa NR SR (2014-11-09):
Pani podpredsedníčka, ja by som chcela vedieť, že o aký paragraf v rokovacom poriadku sa opierate, keď mi je znemožnené prečítať to, čo píšu ľudia. Ikskrát v rámci prejavov za týmto pultom ľudia čítali, čo si myslia o odvolávanom alebo o návrhu zákona ľudia tam zvonka. Čítame tu zdravice od rôznych organizácií. Čítame tu organizované zdravice. Prečo je problém prečítať názory jednotlivcov?
Blaha, Ľuboš, podpredseda NR SR (2023-12-18):
Pani poslankyňa Zuzana Števulová.
Jurzyca, Eugen, poslanec NR SR (2015-05-19):
Prosím, pán predseda, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Marcinková, Vladimíra, poslankyňa NR SR (2023-02-02):
V mene troch poslaneckých klubov SaS, SME RODINA a OĽANO prosím o presunutie bodu tlače 1321, to sú firemné škôlky, ide o hlasovanie na budúci týždeň v stredu o jedenástej kvôli tomu, že ešte prebiehajú diskusie s ministerstvom financií. Ďakujem.
Procházka, Radoslav, poslanec NR SR (2011-12-08):
Ďakujem pekne. Zvolávam zasadnutie ústavnoprávneho výboru na 12.00 hodinu. Ďakujem. (Prestávka.) (Pokračovanie rokovania o 14.00 hodine.)
Blaha, Ľuboš, podpredseda NR SR (2023-12-14):
Prepáčte, že vás prerušujem, pani podpredsedníčka, vyskytol sa technický problém. (Reakcie z pléna.) Počkajte, páni poslanci a pani poslankyne, už vám je... informuje vás zjavne Kancelária Národnej rady. Máme technický problém, ale váš prejav sa meria, bude trvať päť minút, potom vyhlásime krátku pauzu, potom sa pán Pročko bude môcť prihlásiť s doplňujúcou otázkou a potom budeme pokračovať. Dobre? Takže teraz, pani podpredsedníčka, môžete pokračovať v lehote tých piatich, piatich minút.
Danko, Andrej, predseda NR SR (2018-10-24):
Ďakujem. Ešte niekto, páni poslanci, pani poslankyne? Takže 20.35 hod. pokračujeme hlasovaním. Ďakujem ešte raz. (Prestávka.) (Po prestávke.)
Laurenčík, Milan, podpredseda NR SR (2022-05-10):
V rozprave teraz vystúpi pán poslanec Radovan Kazda, nech sa páči.
Laššáková, Jana, podpredsedníčka NR SR (2012-10-26):
Chcete reagovať? Nech sa páči, pán poslanec Beblavý.
Martinák, Ľuboš, poslanec NR SR (2019-01-30):
Ďakujem za slovo. Taktiež by som rád podporil vítanie predmetného zákona o poskytnutí pomoci v poľnohospodárskej prvovýrobe, a to z viacerých dôvodov. V prvom rade poľnohospodárska prvovýroba je na Slovensku a bola, verím, aj bude vždy tradičným odvetvím. Ako tu už bolo viackrát spomínané, je to odvetvie veľmi ťažké. Ten poľnohospodár je v mnohom závislý aj od matky prírody: od počasia, záplavy, neskoré mrazy a sú mrazy. A v súvislosti s globálnym otepľovaním to poľnohospodári budú mať vždy ťažšie a ťažie. Preto som taktiež veľmi rád, že zo štátneho rozpočtu, ak to schválime, sa vyčlení 30 mil. na podporu poľnohospodárov. A ešte jedna drobná poznámka, ktorá tiež už tu bola viackrát spomínaná ohľadom včiel. Bolo by skutočne veľmi dobré taktiež podporiť včelárstvo, pretože je to tradičné a krásne odvetvie v oblasti poľnohospodárskej výroby, či sa nám to páči, alebo nie, ale aj hlavne preto, lebo med má veľmi blahodarné účinky na ľudský organizmus. A ja pevne verím, že produkcia slovenského medu už raz konečne vytlačí tzv. čínsky med a tzv. medové produkty z našich trhov, ktoré sú oveľa lacnejšie, chuťovo podobné, ale čo sa týka zdravotníctva, takmer vôbec neúčinné a vôbec sa nedajú porovnávať s prírodným medom našich slovenských včelárov. Ďakujem.
Budaj, Ján, dočasne poverený minister životného prostredia SR (2022-12-19):
Ďakujem pekne. Vážené panie poslankyne, vážení páni poslanci, ide o vládny návrh zákona o ochrane ovzdušia a o zmene a doplnení niektorých zákonov. Hlavným cieľom zákona je zabezpečenie a udržanie dobrej kvality ovzdušia, zavedenie politík a opatrení z Národného programu znižovania emisií do roku 2030 a tiež priemet politík z programového vyhlásenia vlády Slovenskej republiky do právnej úpravy. Čiže ten prvý dokument Národný program znižovania emisií ešte formovaný minulou vládou a minulým ministrom, zdôrazňujem túto kontinuitu, pretože ovzdušie máme len jedno a dýchame ho všetci spoločne. Tento, tieto zmeny sú doplnené z týchto dvoch dokumentov. To znamená, z PVV vlády a z Národného programu znižovania emisií do roku 2030 sú doplnené o skúsenosti získané doterajšou aplikačnou praxou platného zákona. Právna úprava návrhu zákona sleduje preto tri hlavné línie: Za prvé. Chceme zlepšovať kvalitu ovzdušia, a to napríklad ustanovením prípustnej úrovne znečistenia ovzdušia a ustanovením nástrojov na jej dodržiavanie. Za druhé. Chceme dosiahnuť zníženie celkových emisií, a to napríklad ustanovením národných záväzkov znižovania emisií a prijatím politík a opatrení na ich dodržanie. A treťou líniou je obmedzovanie emisií pri zdroji, tam zákon zavádza emisné požiadavky pre stacionárne zdroje znečisťovania ovzdušia a tiež ustanovenie požiadaviek na kvalitu vybraných výrobkov, ako sú palivá alebo regulované výrobky. Návrh zákona spolu so svojimi vykonávacími predpismi rieši transpozíciu jedenástich smerníc Európskej únie do právneho poriadku Slovenskej republiky. Netreba zdôrazňovať, že oneskorenie pochádza ešte z minulého desaťročia a nakopiť jedenásť smerníc bez toho, že by sme reflektovali v národnej legislatíve, je, myslím, unikátne. Samozrejme, návrh zákona, kde komu prekáža, ale pre nás všetkých, myslím tým povedzme niektoré znečisťujúce veľké podniky, ale pre nás všetkých by mal byť na prvom mieste občan, ktorý nás sem poslal nie preto, aby sme chránili znečisťovateľov, ale zdravie verejnosti. Vážený pán predseda, pán predsedajúci, vážené panie poslankyne a poslanci, verím, že tento zákon podporíte.
P. Hrušovský, podpredseda NR SR: (2001-12-17):
B. Ferkó, poslanec: Ďakujem pekne, pán predsedajúci. Vážené dámy, vážení páni, dovoľte, aby som predniesol dva návrhy k vládnemu návrhu zákona o podmienkach premeny niektorých rozpočtových organizácií a príspevkových organizácií na neziskové organizácie poskytujúce všeobecne prospešné služby (transformačný zákon) (tlač 1195). Bude sa to týkať § 2, kde sa vkladajú nové odseky 7 až 9, ktoré znejú: „Odsek 7: Na transformáciu rozpočtovej organizácie alebo príspevkovej organizácie, ktorá je zdravotníckym zariadením, na neziskovú organizáciu poskytujúcu všeobecne prospešné služby sa nevzťahujú ustanovenia odsekov 5 a 6. Odsek 8: Záujemcami v prípade uvedeného odseku 7 sú v písmene a) zamestnanci zdravotníckeho zariadenia, ktorí sú zdravotníckymi pracovníkmi, alebo nezisková organizácia poskytujúca všeobecne prospešné služby nimi založená, v písmene b) zdravotnícki pracovníci neuvedení v písmene a), ktorí preukážu pôsobenie v oblasti poskytovania zdravotnej starostlivosti, sociálnej pomoci alebo humanitárnej starostlivosti, alebo nezisková organizácia poskytujúca všeobecne prospešné služby nimi založená, v písmene c) cirkevné organizácie alebo iné právnické osoby, ktoré preukážu pôsobenie v oblasti poskytovania zdravotnej starostlivosti, sociálnej pomoci alebo humanitárnej starostlivosti. Tu by som chcel upozorniť, že písmeno d) v mene skupiny poslancov sťahujem po vysvetlení pani ministerkou. Odsek 9: Záujemca podľa odsekov 7 a 8 je povinný preukázať personálne zabezpečenie odborného výkonu poskytovanej zdravotnej starostlivosti na požadovanú činnosť, pričom aspoň jedna osoba musí preukázať aj spôsobilosť na výkon funkcií podľa osobitného predpisu.“ Poznámky pod čiarou k odkazom 6 až 8 znejú: „6) § 24 zákona Národnej rady Slovenskej republiky č. 279/1994 Z. z. o zdravotnej starostlivosti v znení neskorších predpisov, 7) § 24 zákona Národnej rady Slovenskej republiky č. 277/1994 Z. z. o zdravotnej starostlivosti v znení neskorších predpisov, 8) vyhláška Ministerstva zdravotníctva SSR č. 79/1981 o zdravotníckych pracovníkoch a iných odborných pracovníkoch v zdravotníctve.“ Doterajšie odkazy a poznámky pod čiarou k odkazom 6 – 11 sa označujú ako odkazy a poznámky pod čiarou k odkazom 9 – 14. Zdôvodnenie: Ide o zabezpečenie odborného vykonávania a riadenia zdravotnej starostlivosti v zdravotníckych zariadeniach zaradených do transformačného procesu po transformácii na neziskové organizácie poskytujúce všeobecne prospešné služby. K § 9 ide o posunutie účinnosti: „Tento zákon nadobúda účinnosť 15. januára 2002.“ Ďakujem, pán predsedajúci, odovzdám to v písomnej podobe pánu spravodajcovi.
J. Halecký, poslanec: (2008-07-03):
Chcem len pripomenúť to, čo hovoril aj pán generálny riaditeľ, hospodárenie Sociálnej poisťovne ja považujem za dobré, za zodpovedné a svedčí o tom aj celková bilancia. Je tu aj vzostupný charakter výberu poistného. V tejto súvislosti zaiste, že dôležitú úlohu zohráva aj pokles nezamestnanosti na Slovensku, a preto by som sa chcel opýtať pána generálneho riaditeľa, aký podiel možno tomuto výberu poistného pričítať jednotlivým pobočkám Sociálnej poisťovne alebo niektorým opatreniam, ktoré aj centrála Sociálnej poisťovne prijala. Chcem sa popýtať, aby  sme to stihli snáď do tej 17.00 hodiny, pokiaľ nebudú nejaké väčšie reakcie, že v súvislosti s dôchodkovou reformou je možné a je reálne, aby Sociálna poisťovňa bola nejakým spôsobom zúčastnená pri eventuálnom vzniku verejnoprávnej dôchodcovskej správcovskej spoločnosti. Je možné, aby vôbec taká inštitúcia vznikla podľa vašich vedomostí teoretických a prípadne aj niektorých praktických súvislostí v širšom meradle? Pretože viem, že ste zbehlý v tejto problematike aj v zahraničí a v celoeurópskom charaktere. Chcem ďalej zdôrazniť túto skutočnosť, že deficit, ktorý vzniká v II. pilieri, teda v dôchodcovských správcovských spoločnostiach vykrýva Sociálna poisťovňa, vlastne Sociálnej poisťovni vykrýva štát zo štátnych finančných aktív. Chcem sa opýtať, či pri postupe rokov v nasledujúcich, čo ja viem, piatich, desiatich rokov, bude štát vykrývať tento deficit v dostatočnom rozsahu bez toho, že by sa to nejako negatívne odrazilo, dajme tomu, na hospodárskom progresívnom raste. Ďalej sa chcem opýtať aj na koncovku. Zaiste, že to nesúvisí s bilanciou, ktorú ste tu prezentovali, či aj vo finále tej dôchodkovej reformy Sociálna poisťovňa uvažuje aspoň v teórii, či bude schopná vyplácať sociálne minimálne dôchodky aj tým, čo sú v II. pilieri a ktorí nedosiahnu výsledok svojho sporenia na tej úrovni, aby to mohlo pokrývať spolu aj s I. pilierom ich minimálny dôchodok, o ktorom ešte definitívne, samozrejme, rozhodnuté nie je. Nechcem zdržiavať ctenú snemovňu, takže tieto otázky, myslím, že postačujú. Chcem vysloviť spokojnosť s hospodárením Sociálnej poisťovne, aj s činnosťou generálneho riaditeľa a súčasne sa mu aj poďakovať za jeho činnosť za posledný rok. Ďakujem za pozornosť.
Pavol, Hrušovský, doterajší predseda NR SR (2012-04-04):
Panie poslankyne, páni poslanci, budeme pokračovať v prerušenom rokovaní ustanovujúcej schôdze Národnej rady Slovenskej republiky, na ktorej chcem privítať aj pána prezidenta Slovenskej republiky Ivana Gašparoviča. (Potlesk.) Ešte predtým, ako budeme pokračovať v rokovaní, chcem vás informovať o tom, že stopäťdesiati poslanci Národnej rady Slovenskej republiky zvolení 10. marca zložili ústavou predpísaný sľub . Ďalej považujem za dôležité informovať, že pán prezident Slovenskej republiky počas prerušenia rokovania vymenoval vládu Slovenskej republiky. Najskôr pána premiéra a potom ostatných členov vlády, ktorých dovoľte, aby som privítal na rokovaní ustanovujúcej schôdze Národnej rady Slovenskej republiky. Zároveň vám, pán premiér, ale aj vám, členovia vlády Slovenskej republiky, poprial múdre, zodpovedné a úspešné vládnutie tak, aby vaše vládnutie, vaše rozhodnutia boli na prospech všetkých občanov Slovenskej republiky. Zaželal vám veľa dobrých rozhodnutí a zaprial dobrú spoluprácu medzi Národnou radou Slovenskej republiky a vládou Slovenskej republiky. Ešte raz vám blahoželám. (Potlesk.) Panie poslankyne, páni poslanci, na základe tejto ústavnej skutočnosti chcem ďalej Národnú radu informovať o tom, že po vymenovaní vlády podľa čl. 77 a čl. 109 Ústavy Slovenskej republiky je výkon funkcie člena vlády nezlučiteľný s výkonom poslaneckého mandátu, ktorý sa počas výkonu funkcie člena vlády neuplatňuje. Na základe týchto skutočností som podľa príslušných ustanovení zákona o rokovacom poriadku a zákona o voľbách Národnej rady Slovenskej republiky vyhlásil dnešným dňom nastúpenie náhradníkov na neuplatňované mandáty poslancov členov vlády a nastúpenie náhradníkov tak, aby ešte na tejto schôdzi mohli zložiť ústavou predpísaný sľub. Chcem vás informovať, že - na neuplatňovaný mandát za Roberta Fica nastúpi náhradník Viliam Holeva, - na neuplatňovaný mandát za Roberta Kaliňáka nastúpi Ľuboš Blaha, - za Mareka Maďariča Viera Mazúrová, - za Jána Počiatka Milan Halúz, - za Dušana Čaploviča Ján Babič, - za Petra Kažimíra Rastislav Čepák, - za Ľubomíra Jahnátka Peter Fitz, - za Jána Richtera Viera Kučerová, - za Petra Žigu Štefan Hreha a - za Martina Glváča Jozef Ježík. Panie poslankyne, páni poslanci, teraz pristúpime k skladaniu sľubu náhradníkov na neuplatňované mandáty poslancov Národnej rady Slovenskej republiky . Prosím zamestnancov Kancelárie Národnej rady, aby do rokovacej sály prišli náhradníci. A poprosím teraz podpredsedu Národnej rady Bélu Bugára, aby prečítal ústavou predpísaný sľub poslanca Národnej rady, a poprosím všetkých prítomných v rokovacej sále, poslancov, ale aj pozvaných hostí, aby počas skladania sľubu stáli. (Príchod poslancov náhradníkov do rokovacej sály.)
Kuffa, Štefan, poslanec NR SR (2014-10-28):
Chcem doceniť tú skutočnosť, že v správe generálneho prokurátora je ambícia dekriminalizovať spoločnosť. A veľmi pekne to aj pán prokurátor ešte v piatok tu uvádzal, že v podstate veľmi prísne tresty sú za malé skutky, ktoré sa stali napríklad, keď ktosi ukradol cigarety. Alebo boj s korupciou bol tu spomínaný. A z celkového toho počtu tých prípadov, ktoré tu boli, tak dve tretiny korupcie sa týkajú lekárov, ktorí údajne zobrali 20 eur za to, že vypísali nejakú maródku. Mne sa páči ten postoj pána prokurátora a takisto aj tá správa v tom, že nestačí uviesť, ako to je, ale hlavne prečo to tak je. A ono je to aj s tým tak, že nestíhame príčiny ale následky. A takisto pán prokurátor uvádzal svoju správu, tých 2 084 prípadov mohlo skončiť v priestupkovej rovine, nie trestnoprávne. Myslím si, že tá ambícia je veľká. Tak aj držím palce prokuratúre v tom aj v tom nasmerovaní nového kurzu. Aj pokiaľ ide o minuloročnú správu, to, čo pán prokurátor tu verbálne uvádzal mimo tej správy, čo bolo, tak si to tak pamätám a spomínam si na tieto veci. No je veľmi zložitá tá doprava v našej krajine a tých trestnoprávnych činoch, ktoré sú aj teda, ak je tam v krvi viac ako jedno promile, a to stíhanie a podobne týchto nedisciplinovaných šoférov, vodičov. To, myslím si, nevyrieši ani tá ambícia prepadnutia veci v prospech štátu, keď budú tí šoféri jazdiť na služobných autách, ako sa to udeje. K tomu domácemu násiliu. Tak, áno, tak sa to skloňuje s tou ľudskoprávnou rovinou. A tu je zamieňania tých pojmov. Ale nestihnem reagovať na to.
Danko, Andrej, predseda NR SR (2019-05-16):
Ďakujem. Na vystúpenie pána poslanca žiadna faktická. Tým vyhlasujem všeobecnú rozpravu za skončenú. Chce v rozprave zaujať stanovisko pán navrhovateľ? Už nie, áno. Pani spravodajkyňa tiež nie, tým prerušujem rokovanie o tomto bode programu. Ďalším bodom programu je návrh poslancov Zemanovej, Pavelku, Kaščákovej, Galeka na prijatie uznesenia Národnej rady Slovenskej republiky k situácii v lesnom hospodárstve a pôdohospodárstve. Návrh má parlamentnú tlač 1485 a informácia výboru má tlač 1485a. Dávam slovo poslankyni Zemanovej, aby návrh uviedla. (Rokovanie o návrhu poslancov Národnej rady Slovenskej republiky Anny Zemanovej, Radoslava Pavelku, Renáty Kasčákovej a Karola Galeka na prijatie uznesenia Národnej rady Slovenskej republiky k situácii v lesnom hospodárstve a pôdohospodárstve , tlač 1485.)
Laššáková, Jana, podpredsedníčka NR SR (2015-09-29):
Na vystúpenie pána podpredsedu s faktickými poznámkami sa hlási desať poslancov. Končím možnosť prihlásiť sa s faktickými poznámkami. Nech sa páči, pán poslanec Abrhan.
Kmec, Stanislav, poslanec NR SR (2017-03-23):
Odhlasovali sme body zo spoločnej správy, môžeme pristúpiť k hlasovaniu o pozmeňujúcom a doplňujúcom návrhu pána poslanca Dostála vyplývajúceho z rozpravy, ktorý navrhol hlasovať o každom bode pozmeňujúceho a doplňujúceho návrhu osobitne. Hlasujme o prvom bode pozmeňujúceho návrhu pána poslanca Dostála.
Svrček, Miloš, poslanec NR SR (2023-06-27):
Ďakujem pekne za vystúpenie, pán poslanec. Tu je vidno rozdiel oproti tomu, keď niekto vystupuje a nemá prax v danej oblasti a vyjadruje sa k téme ktorej nerozumie. A človek, ktorý pracuje dlho, alebo pracoval dlhé roky v školstve a má tu prax, bol dennodenne s tými žiakmi aj s rodičmi, takže vie ako to funguje. Takže ďakujem za tvoje vystúpenie. A v tomto prípade, tak ako si aj spomenul pri tomto návrhu zákona, to nie je vec školy, ale aj nás ako občanov pomáhať a povzbudzovať možno aj tých rodičov, aby sa deťom venovali. Čiže už len minimálne z toho hľadiska, ja neviem, či ten zákon prejde, ja ho určite podporím, ale v prípade ak ja prejde, tak je to našou povinnosťou otvárať tieto témy tuto v rámci parlamentu. Na druhej strane sú dnes aj deti, tak ako som aj v iných faktických spomenul, ktoré čerpajú skôr tie informácie z toho mediálneho priestoru, z internetu alebo od spolužiakov a chýba im možno ten dospelý výchovný alebo pomocný vplyv toho dospelého človeka, ktorý už má tú zrelú prax, ktorý sa vie vyjadriť, ktorý vie pomôcť, ktorý sa vie s nim porozprávať. Pretože je rozdiel medzi tým, čo čítate v mediálnom priestore alebo na internete a rozdiel v tom, keď dospelý zrelý človek vie otvoriť túto tému a možno poradiť tomu mladému človeku. A tu by sme možno mali nastúpiť aj práve my, ako ľudia a predovšetkým aj tí učitelia aby otvárali túto tému. Čiže týmto návrhom zákona, s ktorým prišiel aj pán hlavný predkladateľ, pán predseda výboru, ja to vnímam tak, že sa posilňuje tá rodina. To sa robí týmto zákonom a ešte raz veľmi pekne ďakujem za tvoje vystúpenie, pretože tu vidno ten rozdiel medzi praxou a možno nejakým, nejakými domnelými myšlienka a predstavami, že ako to asi funguje. No ale prax je úplne iná. Ďakujem.
Figeľ, Ján, podpredseda NR SR (2014-02-05):
Vyhlasujem týmto všeobecnú rozpravu za skončenú. Pán navrhovateľ, chcete sa vyjadriť? (Reakcie z pléna.) Óh, sorry! Ospravedlňujem sa ešte raz. Štefan Kuffa. Ak chcete, pán navrhovateľ, potom môžete zaujať. Štefan Kuffa, nech sa páči.
Muránsky, Peter, poslanec NR SR (2013-10-30):
Ďakujem, pán predseda. V rozprave žiaden poslanec nepredniesol žiaden pozmeňujúci návrh, takže, poprosím vás, v zmysle § 73 ods. 3 písm. c), aby ste dali hlasovať o postúpení zákona do druhého čítania.
Glváč, Martin, podpredseda NR SR (2019-10-16):
Pán minister? Nie. Ďakujem. Vyhlasujem rozpravu za skončenú. Reakcia, pán spravodajca, termín hlasovania? (Reakcia spravodajcu.) Dnes o jedenástej. Ďakujem. Ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 422/2015 
Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Vládny návrh zákona je uverejnený pod tlačou 1591, spoločná správa výborov má tlač 1591 (pozn. red.: správne „tlač 1591a“). Prosím ministerku školstva, vedy, výskumu a športu Martinu Lubyovú, aby vládny návrh zákona uviedla. Nech sa páči, pani ministerka. (Rokovanie o vládnom návrhu zákona, ktorým sa mení a dopĺňa zákon č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1591.)
Jurinová, Erika, poslankyňa NR SR (2017-06-16):
Ďakujem pekne. Ďakujem kolegovi za také jasné pomenovanie všetkých problémov, ktoré v súvislosti s kolektívnymi zmluvami vyššieho stupňa nastali po prijatí novely z roku 2013. Ako opoziční poslanci sme vtedy považovali prijatú normu za protiústavnú. Ústavný súd dal opozičným poslancom za pravdu. A teraz si dovolím odcitovať: „Povýšenie kolektívnej zmluvy vyššieho stupňa, ktorej obsahom sú záväzky zmluvných strán výnosom ústredného orgánu štátnej správy zverejneného v Zbierke zákonov na všeobecne záväzný právny akt pre iné a touto zmluvou zaviazané subjekty, prekračuje rámec ústavne akceptovateľnej normotvorby.“ Toto uviedla v zdôvodnení samotná predsedníčka Ústavného súdu Iveta Macejková. No, viem, že ministerstvo, aj keď naozaj po veľmi dlhom čase alebo po dlhšom čase, ako mu ukladá povinnosť, prišiel k nám s úpravou, ktorá podľa mňa takisto celkom nenapĺňa to, o čo ho Ústavný súd žiadal. Upravuje, veľmi jemne upravuje to najhoršie, čo v novele bolo prijaté, ale je to len taká kozmetická úprava. Preto som sa podpísala, som ako spolupredkladateľka pozmeňovacieho návrhu, ktorá v tomto duchu vracia novelu do pôvodného stavu spred roku 2013. Ďakujem.
Sulík, Richard, predseda NR SR (2011-07-08):
Nie. Ako spravodajca, ako spravodajca...
Laurenčík, Milan, podpredseda NR SR (2021-02-04):
Pani poslankyňa, musíte reagovať na predrečníka.
Kollár, Boris, predseda NR SR (2022-09-21):
Prosím, prezentujme sa a hlasujeme. (Hlasovanie.) Prítomných 135 poslancov, za 97, proti žiadny, zdržalo sa 31 poslancov a nehlasoval, nehlasovalo 7. Konštatujem, že tento návrh sme schválili. Nakoľko sme vyčerpali všetky body hlasovania, teraz vyhlasujem dvojminútovú prestávku a potom budeme pokračovať v rokovaní ďalej, v rokovaní Národnej rady podľa programu. (Prestávka. Po prestávke zaznel gong.)
Tabák, Romana, poslankyňa NR SR (2023-03-28):
Ďakujem za slovo. Pán poslanec Matovič, v prvom rade, chcem vám povedať, že ste mi stokrát sympatickejší ako odvolaný premiér Heger. Vy ste aspoň zostal sám sebou a vy proste robíte v to, čo veríte, a, a ja si myslím, že ste dobrý človek, len, len je mi ľúto, že sa hráte s mysľou ľu.. s mysľami ľudí a proste vy aj viete, že napríklad tento návrh zákona neprejde a tých 500 eur za účasť vo voľbách, to vôbec nie je systémová zmena a je to len taký populistický ťah. Ale ako, ako držím palce. A čo by som vám chcela povedať a poradiť, je, čo mi poradili v New Yorku, keď som bola, tak mi hovoril jeden, jeden z pastorov mi hovorí, že, Romana, že ak chceš zmeniť svoj život k lepšiemu, aj, aj myseľ k lepšiemu, tak si čítaj celý mesiac a žalm jeden, Dve cesty, a ja som to fakt vyskúšala a je to proste, je to, bola to neuveriteľná zmena a hlavne sa vám tak zmení tá myseľ. Tak ak by ste mi dovolili, ja vám prečítam. Prvá kniha žalmov... (Prerušenie vystúpenia predsedajúcim.)
P. Hrušovský, predseda NR SR: (2002-11-19):
(Hlasovanie.) Prítomných je 122 poslancov, za návrh 64, proti 46, zdržalo sa 12. Konštatujem, že návrh zákona sme schválili. Teraz poprosím pána poslanca Horta, ktorého poveril gestorský výbor, aby bol spoločným spravodajcom o vládnom návrhu zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení zákona č. 438/2002 Z. z., ktorý prerokúvame ako tlač 38. Nech sa páči, pán poslanec Hort, ujmite sa svojej spravodajskej správy.
Martvoň, Anton, poslanec NR SR (2015-03-19):
Ďalej budeme hlasovať o druhom pozmeňujúcom návrhu pani poslankyne Pfundtner. Pani poslankyňa žiadala hlasovať o každom bode svojho pozmeňujúceho návrhu osobitne. Pán predseda, prosím, dajte hlasovať o bode 2 druhého pozmeňujúceho návrhu pani poslankyne Pfundtner.
Žiak, Miroslav, poslanec NR SR (2020-05-14):
Pán poslanec Kuffa, ja som pozorne počúval váš generátor náhodných slov a veľmi pozorne som počúval a vy ste prvýkrát v histórii vašej rozpravy nepovedali nič o interrupciách a potratoch. (Smiech v sále.) Tak, prosím pekne, máte teraz dve minúty na to, aby ste nám to ešte objasnili, prosím túto problematiku, lebo dávno sme to z vašej strany nepočuli. Ďakujem. (Smiech v sále a potlesk.)
Kollár, Boris, predseda NR SR (2022-03-17):
Prosím, prezentujme sa a hlasujme. (Hlasovanie.) Prítomných 124 poslancov, za 90, proti žiadni, zdržalo sa 34. Konštatujem, že sme tento návrh schválili. Pani poslankyne, páni poslanci, vzhľadom na to, že 17. februára 2022 vo verejnom hlasovaní o návrhu na voľbu komisára pre deti (tlač 875) nebola zvolená žiadna z navrhovaných kandidátok, pristúpime k opakovanej voľbe. Svoju voľbu vyjadrite tak, že na hlasovacom lístku pri mene a priezvisku obidvoch kandidátok označíte tú alternatívu, za ktorú hlasujete: za, proti, zdržiavam sa. Na hlasovacom lístku je možné označiť alternatívu „za“ najviac u jednej kandidátky. Hlasovací lístok je neplatný, ak pri niektorom mene nie je voľba označená alebo ak hlasovací lístok je menený alebo doplňovaný, vtedy si ho, prosím, vymeňte. Prosím všetkých overovateľov, aby sa ujali svojej funkcie, súčasne ich prosím, aby hlasovali ako prví. Pristúpime k vykonaniu hlasovania. (Opakované verejné hlasovanie o návrhu na voľbu komisára pre deti , tlač 875.) (Hlasovanie.)
Hrnčiar, Andrej, podpredseda NR SR (2016-09-08):
Ďakujem. Otázka č. 4, pán poslanec Beblavý opäť pre pána ministra zdravotníctva Slovenskej republiky Tomáša Druckera: „Martin z Prievidze sa pýta: Plánujete zadefinovať základnú zdravotnú starostlivosť tak, aby sa vedelo, čo je základ financovaný štátnym zdravotným poistením a čo už je nadštandard, ktorý by si mohli ľudia priplatiť v zdravotných poisťovniach, čím by sa podporilo konkurenčné prostredie? Existuje na Slovensku priestor pre zadefinovanie tzv. základnej zdravotnej starostlivosti?“
Hrnčiar, Andrej, podpredseda NR SR (2016-04-26):
S reakciami na faktické poznámky pani poslankyňa Pfundtner.
Kollár, Boris, predseda NR SR (2022-10-07):
Pán poslanec Dostál, nemám čo na to povedať. Máte pravdu, máte pravdu. No, má pravdu. Ja si to uvedomujem. Počkáme na vyjadrenie pána ministra. Teraz s faktickou poznámkou pani poslankyňa Halgašová.
P. Hrušovský, predseda NR SR: (2003-10-21):
I. Hamarčák, poslanec: Takže doplňujúci návrh pána poslanca Maxona bol, aby tento návrh zákona prerokoval aj výbor pre pôdohospodárstvo.
I. Mikloš, podpredseda vlády a minister financií SR: (2003-03-05):
Analytici bánk sa napríklad mýlili, keď hovorili o cene hedgovania, pretože hovorili o cene hedgovania na konkrétne obdobie. Ja som sa snažil aj vo svojom vystúpení povedať, prečo v tomto prípade sa nedá hedgovať na konkrétne obdobie. Po druhé, ja nehovorím, že hedging nie je bežný, ja hovorím, že pri takýchto privatizačných transakciách hedging nie je bežný. A požiadam vás, aby ste mi priniesli jeden príklad z privatizácie z okolitých krajín, keď to hedgovanie bolo urobené. Čo sa týka predpokladov a prognóz, môžete si pozrieť prognózy z času, keď sa pripravovala privatizácia aj pravidlá privatizácie, boli prognózy a predpoklady práve opačné. Dá sa to veľmi ľahko nájsť. Čo sa týka toho, čo hovoril pán poslanec Federič, áno, štát predával 49 % a zároveň predával aj manažérsku majoritu, pretože inak sa 49, ale to nie je nič, čím by sme sa tajili, a aj tie indikatívne ponuky prichádzali na tie isté kritériá, na tie isté podmienky, ako potom prišla omnoho vyššia. A k tomu, čo hovorila pani poslankyňa Beňová. Pani poslankyňa, hodnotiaca správa, prečítajte si hodnotiacu správu o ktorejkoľvek z okolitých krajín, nájdete tam tú istú formuláciu, pričom niektoré okolité krajiny, pani poslankyňa, majú zhoršujúci sa stav korupcie, kým na Slovensku predsa len dochádza k postupnému zmierňovaniu, zlepšovaniu, aj keď netvrdím, že s tým môžeme a máme byť spokojní. A čo sa týka pani Machovej, ja som tu nehovoril žiadnu vec, ktorá by bola akýmkoľvek spôsobom kritická alebo negatívna k jej pôsobeniu. Ja si nemyslím, že pri vyjednávaní o predaji s U. S. Steelom pani Machová postupovala zle, a takisto si nemyslím, že by postupovala zle ako predsedníčka pracovnej komisie. Takže neviem, prečo dávate takým spôsobom, akým ste to urobili, do súvislosti jej vymenovanie do pozície šéfky ÚDR s tým, čo som tu hovoril ja. Ďakujem pekne. Z. Martináková, podpredsedníčka NR SR: Pani poslankyňa, poprosím, aby ste sa zdržali komentára. O slovo požiadal pán navrhovateľ, pán poslanec Fico.
Blanár, Juraj, poslanec NR SR (2017-06-20):
Ďakujem veľmi pekne. Vážený pán predsedajúci, vážená snemovňa, dovoľte mi, aby som v zmysle rokovacieho poriadku v mene troch poslaneckých klubov, SMER – SD, SNS a MOST – HÍD, dal návrh na doplnenie dnešnej, teda programu schôdze o návrh uznesenia Národnej rady Slovenskej republiky na uvoľnenie tzv. dlhovej brzdy prostredníctvom novely ústavného zákona o rozpočtovej zodpovednosti. Navrhujem, pán predsedajúci, aby tento bod bol zaradený ako posledný na tejto schôdzi. Ďakujem. (Reakcie z pléna.)
Rafaj, Rafael, poslanec NR SR (2011-05-19):
Vážený pán predseda, vážený pán predkladateľ, pán spravodajca, dámy a páni, v stručnosti. Cítim potrebu vystúpiť v prvom čítaní k tomuto rozumnému a racionálnemu návrhu. A vyjadrujem sa tak ako opozičný poslanec napriek tomu, že ide o, dá sa tak povedať, člena vládnej koalície. Čiže chcem tým dokumentovať, že ani ja osobne, ani klub Slovenskej národnej strany nemá problém v tejto sále oceniť také návrhy, ktoré spejú k zlepšeniu situácie. Veď ostatne aj žiarovku vymysleli súbežne dvaja vedci. Zhodou okolností táto problematika ma trápila aj ešte ako bývalého vicestarostu istej mestskej časti. A vtedy pán navrhovateľ bol primátor Bratislavy. Takže on určite lepšie vie, aké problémy vznikajú s tým, čo je popísané v dôvodovej správe. Možno snáď by sme mohli po čase aj vydať sa aj ešte trošku ďalej, neviazať to možno len na parkovacie miesta, ale všeobecne riešiť otázku aj budovania novej cestnej infraštruktúry vrátane príjazdových komunikácií tam, kde k takejto masívnej výstavbe dochádza, pretože nie je to len problematika Bratislavy, dnes cestné zápchy sú súčasťou v podstate každého krajského mesta, dokonca okresných miest, ako je napr. Martin, Vrútky, kde prechádza cesta I. triedy priamo cez mesto. Takže je evidentné, že doba a investori idú v súlade so svojimi záujmami a možnože aj potrebami firiem, alebo občanov po bytovej výstavbe. Ale či už fyzickým alebo právnickým osobám, ktorým umožňujú istý komfort, súčasne tým znevýhodňujú to, čo je v dnešnej modernej dobe podstatné. A to je presun z novoobývaného bytu alebo bytového komplexu, alebo širšieho spoločenského komplexu buď do centra, alebo niekde inde. Takže je dobré, že tento problém pán poslanec Ďurkovský otvoril. A myslím, že v budúcnosti vidím priestor ešte aj na také úpravy, ktoré by investorov, predovšetkým tých veľkých, ktorí, dnes už môžeme povedať, neúmerne zahlcujú a zahusťujú niektoré časti, predovšetkým veľkých miest, a spôsobujú dopravné zápchy, štát alebo zákonodarcovia prinútili participovať aj na širšej zainteresovanosti v oblasti budovania novej infraštruktúry. Podstatné je, že teraz ideme riešiť aspoň to, čo nás všetkých tlačí. A to je vlastne nielen znečistenie, ale aj znehodnotenie cestných dopravných komunikácií z dôvodu takejto výstavby. Takže, a myslím, že to môžem hovoriť aj za klub SNS, tento návrh do druhého čítania podporíme. A to je z mojej strany všetko. Ďakujem pekne za pozornosť.
Blanár, Juraj, podpredseda NR SR (2022-09-22):
Ďakujem, pani spravodajkyňa. Otváram všeobecnú rozpravu. Písomnú prihlášku som neobdržal, dávam teda možnosť prihlásiť sa ústne do rozpravy. Konštatujem, že ako jediný je prihlásený pán navrhovateľ Lehotský. Uzatváram možnosť prihlásiť sa do rozpravy a udeľujem mu slovo.
A. Belousovová, podpredsedníčka NR SR: (2007-06-20):
Faktické poznámky na vystúpenie pána poslanca Micheľa majú pán poslanec Halecký, pán poslanec Miššík, pani poslankyňa Tóthová. Končím možnosť prihlásiť sa s faktickými poznámkami. A ešte skôr ako dám slovo prvému pánovi poslancovi Haleckému, vážené panie poslankyne, páni poslanci, blíži sa 11.00 hodina, chcela by som vás požiadať o všeobecný súhlas s tým, aby sme dokončili ešte rozpravu, a teda vôbec tento bod aj so záverečným stanoviskom navrhovateľa a spravodajcu a potom odhlasovali obidva zákony, ktoré boli doteraz prerokované. Je všeobecný súhlas k takémuto postupu? (Odpovede z pléna.) Ďakujem. Takže slovo má pán poslanec Halecký. Nech sa páči.
Kočiš, Eduard, poslanec NR SR (2022-11-11):
Veľmi pekne ďakujem za slovo, pán predseda. Pán minister, bodaj by ste vyrokovali čo najviac. To vám naozaj držím prsty, palce a stínam päste, aby sa to tak naozaj stalo. Ale podľa môjho skromného názoru a podľa názoru Lekárskeho odborového združenia bude to ozaj dlhý a ťažký boj nie z pozície Lekárskeho odborového združenia a pána doktora Visolajského a jeho tímu, ale z pozície vás ako ministra zdravotníctva. A budete, myslím si, že ťahať za ozaj kratší koniec. Čo sa týka nemocníc, nielen na východe Slovenska, ale musíme sa pozerať na problematiku nemocníc v úplnej komplexnosti. My naozaj nepotrebujeme riešiť lekára ako nejakého felčiara, ktorý naozaj zostáva na svojej pozícií iba kvôli platu, to nie je pravda. Veď to môže potvrdiť aj kolega Urban. Ale musíme riešiť lekára ako nejakú spoločenskú persónu, ktorá naozaj nie je docenená a nie je patrične ocenená. Čiže my v prvom rade musíme riešiť nemocnice, musíme riešiť lôžka, ale zároveň musíme riešiť personál či už vyšší, alebo nižší zdravotnícky personál, ktorý pri týchto lôžkach nemáme a po týchto hromadných výpovediach zdravotníkov, zdravotných sestier a lekárov ani mať nebudeme. Čiže ak si niektorí ľudia naivne myslia a týmito naivnými ľuďmi myslím pána premiéra Hegera a financmajstra Matoviča, že týchto lekárov vo výpovediach a zdravotné sestry vo výpovediach dokážu nejakým zázrakom nahradiť, málo slovensky hovoriace zdravotné sestry alebo lekári z Ukrajiny, poprípade zo Srbska, tak títo dvaja poloblázni sa ozaj veľmi, ale veľmi mýlia a vy to naozaj ako lekár a bývalý vojak musíte vedieť. Takže držím vám palce, držím vám prsty, aby ste vyrokovali čo najviac, ale myslím si, že bude to taká patová situácia najmä pre slovenského občana a pre pacienta.
Ďuriš Nicholsonová, Lucia, podpredsedníčka NR SR (2019-03-27):
Vyhlasujem päťminútovú prestávku a budeme hlasovať. (Prestávka.) (Po prestávke.)
Zmajkovičová, Renáta, podpredsedníčka NR SR (2014-03-18):
Pán poslanec Šebej.
P. Paška, predseda NR SR: (2008-05-22):
(Hlasovanie.) 137 prítomných, 56 za, 77 proti, 3 sa zdržali, 1 nehlasoval. Návrh sme neschválili.
P. Hrušovský, predseda NR SR: (2003-11-06):
Body 1 až 6 zo spoločnej správy sme schválili. Prosím, ďalší návrh.
Blanár, Juraj, podpredseda NR SR (2022-03-18):
Na vaše vystúpenie, pán poslanec, evidujem tri faktické poznámky. Ako prvý pán poslanec Kočiš.
Mojš, Milan, poslanec NR SR (2012-06-20):
Pán predseda, dajte hlasovať o návrhu zákona ako o celku.
P. Hrušovský, predseda NR SR: (2003-05-21):
(Hlasovanie.) 115 prítomných, 63 za návrh, 48 proti, 4 sa zdržali. Návrh sme schválili. Ďakujem pánovi predkladateľovi pánovi poslancovi Mečiarovi, pánovi poslancovi Miklušičákovi za spoluprácu pri prerokúvaní predloženého návrhu ústavného zákona. Pán poslanec Malchárek...
Paška, Pavol, predseda NR SR (2014-06-10):
Pán poslanec Chmel, chcete reagovať? (Reakcia z pléna.) Pán poslanec Mikloško do rozpravy.
J. Kužma, poslanec: (2002-06-20):
J. Migaš, predseda NR SR: Prezentujme sa a hlasujme. (Hlasovanie.) Prítomných je 98 poslancov, za 95, proti 1, zdržal sa 1, nehlasoval 1. Tieto body sme schválili. Ďalej.
Mizík, Stanislav, poslanec NR SR (2021-11-04):
Ďakujem za slovo. Pán Fecko, zaujala ma jedna vec z vašej rozpravy. Hovorili ste, že sa začne, že sa musí začať zisťovať identita potomkov nezistených vlastníkov. No to ale bude sizyfovská robota. Drvivá väčšina potomkov sa roztratila kde-kade po svete. Pretrhali sa korene rodín, rodov, pomenili sa mená, rody vymreli po meči či praslici, zabudlo sa, zabudli na škvarky zeme, ktoré im ostali po ich predkoch. Už zabudli aj na svojich predkov spred mnohých desaťročí či storočí. Ja som v tomto ohľade skeptik. To dohľadenie bude... to dohľadanie bude naozaj sizyfovská robota. Bude treba dačo vymyslieť, niečo vymyslieť, čo s tou pôdou, kde sa nezistení vlastníci a ich dedičia nezistia. Ja sám s tým mám skúsenosť. Ja som vlastnil aj vlastním obrovské množstvo podielov ornej pôdy, trvalých trávnatých porastov, mám aj lesnú pôdu a tiež mám ako spoluvlastníkov nezistených vlastníkov. Ja sám som sa snažil dopátrať, pretože som mal snahy odkúpiť aj od ostatných spolupodielnikov, ale jednoducho tých nezistených som sa absolútne, sa mi nepodarilo dohľadať, čo som sa snažil. Ďakujem.
Sulík, Richard, poslanec NR SR (2023-02-02):
Ďakujem pekne. Ctení kolegovia, teraz najbližšie hlasovanie bude hlasovanie o zákone o energetike. Tento zákon je v podstate dobrý, doručuje teplárom pomoc a takisto ustanovuje povinné zásoby plynu pre obchodníkov. Ten zákon sme ešte pripravovali my s Karolom Galekom na ministerstve. Bohužiaľ, nový minister pán Hirman prišiel s návrhom, aby sa tá povinnosť pre obchodníkov skladovať plyn, vyňala z tohto zákona, pritom bol to práve on, ktorý na jeseň 2021 kritizoval ministerstvo, že nebude dostatok plynu a že teda sme sa nepostarali. Ja toto považujem za, za veľkú chybu. Tá skladovacia povinnosť bola riadne vyrokovaná s obchodníkmi a ten zákon je, tie pravidlá sú doladené, bude to funkčné, obchodníci vedia, čo ich čaká. Samozrejme, nepáči sa im to, no ale tá filozofia je taká, že tak nech sa páči, keď chcete obchodovať na Slovensku a zarábať tu veľmi slušné peniaze, tak jednoducho držte plyn na sklade a nemajte to kryté akýsimi papiermi od akýchsi dodávateľov, ktorí potom skrachujú a, a zrazu nie je plyn. A toto je pravidlo, to povinné skladovanie plynu je pravidlo, ktoré má platiť, samozrejme, dlhodobo a výrazne to zvýši energetickú bezpečnosť na Slovensku. Karol Galek navrhol zo spoločnej správy vyňať body 2 a 7 na samostatné hlasovanie a aby ostala táto povinnosť skladovať plyn pre obchodníkov, tak je potrebné tieto dva body neodhlasovať. Tak ja by som chcel celé plénum poprosiť, aby nehlasovali za body 2 a 7, ktoré boli vyňaté zo spoločnej správy, aby za tieto dva body nehlasovali. Alebo respektíve hlasovali proti vyňatiu, teda proti týmto dvom samostatným bodom. Ďakujem pekne za pozornosť.
Vörös, Péter, poslanec NR SR (2015-12-02):
Ďakujem za slovo, pani predsedajúca. Vážené panie poslankyne, vážení páni poslanci, v súlade s § 73 zákona o rokovacom poriadku som určený Výborom Národnej rady pre sociálne veci za spravodajcu k návrhu zákona, ktorý je uvedený pod tlačou 1830. V menovom súvise si dovoľujem predložiť informáciu k tomuto návrhu zákona. Návrh spĺňa náležitosti podľa rokovacieho poriadku aj legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1835 z 26. októbra 2015 navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre financie a rozpočet, Výbor Národnej rady pre sociálne veci a Výbor Národnej rady pre zdravotníctvo. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 21. januára 2016 a gestorský výbor do 22. januára 2016. Pani predsedajúca, ďakujem, skončil som, otvorte, prosím vás, všeobecnú rozpravu.
Zmajkovičová, Renáta, podpredsedníčka NR SR (2014-05-14):
Ďakujem, pán minister. Pán spravodajca, chcete zaujať stanovisko? Nie. Prerušujem rokovanie o tomto bode programu. A mali by sme pristúpiť k rokovaniu o programe stability Slovenskej republiky, ale vyhlasujem prestávku do 11.00 hodiny. (Prestávka.) (Po prestávke.)
V. Tomanová, ministerka práce, sociálnych vecí a rodiny SR: (2008-10-29):
Tento vládny návrh zákona reaguje aj na prechod na menu euro v Slovenskej republike. Ďakujem vám, vážený pán predseda.
Paška, Pavol, predseda NR SR (2014-11-10):
Pán poslanec Fecko.
D. Lipšic, poslanec: (2008-11-04):
K pani poslankyni Tóthovej, ktorá dala pomerne sugestívnu otázku, koľko by mal štát zisku, ak by to bol štátny podnik. No, pani poslankyňa, toľko, koľko zmeniek by bolo vydaných riaditeľom štátneho podniku na miliardy, podľa toho, koľko by zostalo potom, čo by všetci to poriadne rozkradli, dobre sa obohatili, a potom by štátu zostali možno nejaké odrobinky. Ubezpečujem vás, že menej ako tých dnešných 10 mld. (Potlesk.)
Suja, Miroslav, poslanec NR SR (2020-12-09):
Ďakujem za slovo, pán predsedajúci. Pán kolega, nielen prezidentka, ale aj viacerí členovia vlády, ako vidíme, aj vládni poslanci zastávajú rovnaký názor, že Igor Matovič by mal prestať. Len nečakajme, že blázon prestane alebo odstúpi sám. Vážení poslanci z vládnej koalície, je čas, aby ste ho vymenili za niekoho iného z vás, lebo doplatíme na to úplne všetci, všetci občania na Slovensku. Toto je vaša zodpovednosť. Sami dobre cítite, že to nie je správne. A toto je jeden z návrhov. Vymeňte ho za niekoho z vás a pome ďalej.
Bugár, Béla, podpredseda NR SR (2018-06-13):
Prezentujme sa a hlasujme. (Hlasovanie.) Prítomných 144 poslancov, za 108, proti 4, zdržalo sa 31, 1 nehlasoval. Konštatujem, že sme v treťom čítaní . Otváram rozpravu. Konštatujem zároveň, že do rozpravy sa nikto nehlási, preto ju končím. Nech sa páči, záverečné hlasovanie.
Kollár, Boris, predseda NR SR (2022-10-05):
Prosím, prezentujme sa a hlasujeme. (Hlasovanie.) Prítomných 134 poslancov, za 74, proti 29, zdržalo sa 31. Uvedený návrh sme schválili.
Laššáková, Jana, podpredsedníčka NR SR (2013-09-24):
Dobre. Ďakujem pekne. Takže prestávka do pol dvanástej. (Ruch v sále.) Pardon, takže prestávka do 11.40. (Prestávka.) (Po prestávke.)